Андрэй Мікалаевіч Хлебасолаў

Андрэй Хлебасолаў (нар. , ) — беларускі футбаліст (нападнік) і трэнер. У цяперашні час працуе трэнерам у клубе «Баранавічы».

 Клубная кар’ера 
Выхаванец баранавіцкага футбола, распачаў кар’еру ў родным горадзе, а ў 1988 годзе перайшоў у брэсцкае «Дынама», дзе за чатыры гады забіў 36 галоў. Пасля распаду СССР некаторы час гуляў у Польшчы і Расіі. У сезоне 1993/1994 гуляў за бабруйскі «Фандак», а пасля паўгода ў самарскіх «Крылах Саветаў» перайшоў у іншы бабруйскі клуб  — «Белшыну», за якую забіў 69 галоў у 100 матчах, двойчы (у сезонах 1996 і 1997) стаў найлепшым бамбардзірам чэмпіянату. Скончыў кар’еру іграка ў 2000 годзе.

 Міжнародная кар’ера 
На працягу 1996—1997 гадоў гуляў за нацыянальную зборную Беларусі. Усяго правёў 6 матчаў, галамі не адзначаўся.

 Трэнерская кар’ера 
Пасля заканчэння кар’еры працаваў у «Белшыне», некаторы час быў галоўным трэнерам каманды. У 2003 годзе ўзначаліў «Баранавічы», якія вывеў у Першую лігу. У «Баранавічах» пад кіраўніцтвам бацькі пачынаў кар’еру сын Андрэя Хлебасолава, Дзмітрый. У 2008 годзе перастаў быць галоўным трэнерам, але застаўся працаваць у структуры баранавіцкага футбола ў якасці старшыні «Баранавічаў» і памочніка галоўнага трэнера.

У ліпені 2016 года, пасля зыходу з каманды Ігара Кунаша, быў прызначаны выканаўцам абавязкаў галоўнага трэнераАндрей Хлебосолов назначен исполняющим обязанности главного тренера "Барановичей", а ў жніўні зацверджаны на пасадзеГлавным тренером «Барановичей» стал Андрей Хлебосолов. Па заканчэнні сезона пакінуў пасаду галоўнага трэнера, аднак застаўся ў трэнерскім штабе ў якасці асістэнта.

У лютым 2019 года зноў узначаліў баранавіцкі клуб, аднак у сакавіку саступіў месца Дзянісу Яцыну. У верасні 2019 года, пасля звальнення Яцыны, стаў выканаўцам абавязкаў галоўнага трэнера да канца сезона"Барановичи" расторгли контракт с главным тренером Яцыной. У красавіку 2020 года быў зацверджаны галоўным трэнерам камандыАндрей Хлебосолов возглавил «Барановичи». Пакінуў пасаду ў лютым 2021 годаАндрей Хлебосолов покинул пост главного тренера "Барановичей", аднак застаўся ў трэнерскім штабе каманды.

 Дасягненні 
 Ігравыя 
   Срэбраны прызёр чэмпіянату Беларусі: 1997
   Бронзавы прызёр чэмпіянату Беларусі (2): 1996, 1998
  Уладальнік Кубка Беларусі (2): 1997, 1999
  Найлепшы бамбардзір чэмпіянату Беларусі (2): 1996, 1997

 Трэнерскія 
  Пераможца Другой лігі чэмпіянату Беларусі: 2003

 Крыніцы 

Катэгорыя:Футбалісты Беларусі
Катэгорыя:Футбалісты СССР
Катэгорыя:Футбольныя трэнеры Беларусі
Катэгорыя:Трэнеры ФК Баранавічы
Катэгорыя:Трэнеры ФК Белшына
Катэгорыя:Ігракі зборнай Беларусі па футболе
Катэгорыя:Ігракі ФК Белшына
Катэгорыя:Ігракі ФК Крылы Саветаў Самара
Катэгорыя:Ігракі ФК Бабруйск
Катэгорыя:Ігракі ФК Спартак Анапа
Катэгорыя:Ігракі ФК Вісла Кракаў
Катэгорыя:Ігракі ФК Дынама Брэст
Катэгорыя:Ігракі ФК Баранавічы